**Tájékoztatás az adózók és az önkormányzati adóhatóságok közötti kapcsolattartás kötelező és lehetséges csatornáiról**  
**Tisztelt Adózók!**

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.) 1.§ 23. pontja szerinti gazdálkodó szervezetnek minősülő adózó (ide tartozik az egyéni vállalkozó is) 2018.01.01-től elektronikus úton köteles kapcsolatot tartani az önkormányzati adóhatósággal.  
  
**Az Eüsztv. szerinti elektronikus ügyintézésre kötelezett  
     - gazdálkodó szervezet - cégkapuja**   
**- az Egyéni Vállalkozók Nyilvántartásában szereplő**

**egyéni vállalkozó - KÜNY tárhelye (régi elnevezése ügyfélkapu) útján tart**

**kapcsolatot az önkormányzati adóhatósággal.**

Az Eüsztv. szerinti elektronikus ügyintézésre **nem kötelezett** adózó (magánszemély) **fő szabály** szerint továbbra is papír alapon tarthat kapcsolatot az önkormányzati adóhatósággal, döntése szerint azonban lehetősége van elektronikus úton történő kapcsolattartásra is, feltéve, hogy **megfelelő tárhellyel és azonosítási szolgáltatással rendelkezik.**

*Az elektronikus ügyintézéssel a magánszemélyek részére további lehetőség nyílt arra, hogy egyéb önkormányzati ügyeiket (pl. települési segélyek igénylése, fakivágási engedély, közterület használat, anyakönyvi kivonat kiállítási kérelem stb.) is az alábbi felületeken indíthatják, intézhetik.*  
Az adózók részéről az elektronikus kapcsolattartás igénybevétele megtörténhet az ASP szakrendszer elektronikus ügyintézési felületén keresztül űrlapsablonok használatával a **(**[**https://ohp.asp.lgov.hu/**](https://ohp.asp.lgov.hu/) ) oldalon, vagy az e-papír rendszer ( [**https://epapir.gov.hu**](https://epapir.gov.hu/)**)** segítségével.  
  
Mivel az adóhatóság az adóhatósági iratot az elektronikus kapcsolattartásra kötelezett adózók, valamint az elektronikus kapcsolattartást választó magánszemély adózók esetén köteles elektronikus úton kézbesíteni, felhívom az adózók figyelmét, hogy folyamatosan ellenőrizzék a cégkapura, illetve elektronikus tárhelyre érkezett irataikat!  
  
Az Eüsztv. 14.§ (8) bek. értelmében, ha az önkormányzati adóhatóság észleli, hogy a gazdálkodó szervezet cégkapuval, vagy -az EVNY-ben szereplő egyéni vállalkozó KÜNY tárhellyel nem rendelkezik, akkor ezt a tényt köteles a cégbíróság, illetve az egyéni vállalkozók nyilvántartását vezető hatóságnak bejelenteni.  
  
Az elektronikus ügyintézéssel kapcsolatosan személyesen ügyfélfogadási időben, illetve az 552-207 telefonos elérhetőségen szíves rendelkezésükre állunk.

Horváthné Cserháti Lívia adóigazgatási ügyintéző